โยโกะ ทาคาโน่

ชณาฎา โยโกะ ทาคาโน่ (นามเดิม อังศุมารินทร์ ทาคาโน่, ชนิกานต์ ทาคาโน่, พิมพ์ภา ทาคาโน่ และเจนณัฏฐา ทาคาโน่) เป็นที่รู้จักในนาม โยโกะ ทาคาโน่ เป็นนักแสดงและนางแบบชาวไทย เธอเข้าวงการบันเทิงจากการเข้าประกวดมิสไทยแลนด์เวิลด์ 2536 และมีชื่อเสียงจากการถ่ายแบบวาบหวิว จนได้รับสมญาว่าเป็น เซ็กซ์บอมบ์ ติดอันดับเซ็กซี่สตาร์อันดับต้น ๆ ของไทย กระทั่งมีผลงานมิวสิกวิดีโอ ละครโทรทัศน์ และภาพยนตร์ โดยมากได้รับบทร้ายและแต่งกายวาบหวิว ปัจจุบันเธอผันตัวเป็นหมอดูไพ่พยากรณ์

 ประวัติ 
โยโกะเป็นลูกครึ่งไทย-ญี่ปุ่น มีบิดาเป็นชาวญี่ปุ่นชื่ออากิโยชิ ทาคาโน่ กับมารดาเป็นชาวไทยชื่อชญาวี ยามาโมโต้ บิดาและมารดาหย่าร้างกัน เดิมมีชื่อจริงว่า อังศุมารินทร์ ต่อมาได้เปลี่ยนชื่อเป็น ชนิกานต์ และพิมพ์ภา ตามลำดับ เธอนับถือศาสนาพุทธ โดยได้รับการปลูกฝังด้านการเข้าวัดและทำบุญมาจากมารดาตั้งแต่ยังเยาว์

โยโกะคบหากับจุนจิ สุมิทานิ ผู้จัดการฝ่ายการตลาดซีเอ็นเอ็น ภาคพื้นเอเชีย ซึ่งเป็นลูกครึ่งจีน-ญี่ปุ่น ทั้งคู่หมั้นหมายใน พ.ศ. 2547 หลังคบหามาได้หนึ่งปี กระทั่งทั้งสองจัดพิธีมงคลสมรสเมื่อวันที่ 28 พฤษภาคม พ.ศ. 2548 จากนั้นได้ย้ายไปอาศัยอยู่ร่วมกันที่ประเทศสิงคโปร์ กระทั่งเธอได้ฟ้องหย่าสามีใน พ.ศ. 2549 การหย่าสิ้นสุดลงช่วงต้น พ.ศ. 2552 ตามกฎหมายสิงคโปร์

 การทำงาน 
โยโกะเข้าวงการบันเทิงจากการประกวดมิสไทยแลนด์เวิลด์ 2536 โดยใช้ชื่อว่า รัตนาภรณ์ บุญประเสริฐ แต่สิ้นสุดในรอบ 20 คนสุดท้าย แม้จะไม่ได้รับตำแหน่ง แต่รูปร่างของเธอเป็นใบเบิกทางสู่การเป็นนางแบบวาบหวิว มีผลงานถ่ายแบบลงนิตยสารจำนวนมาก จนได้รับสมญาว่าเป็น เซ็กซ์บอมบ์ มีชื่อเสียงในช่วงเวลาเดียวกันกับมรกต มณีฉาย และทัดทรวง มณีจันทร์ ติดอันดับเซ็กซี่สตาร์อันดับต้น ๆ ของไทย ต่อมาโยโกะได้มีผลงานมิวสิกวิดีโอ ละครโทรทัศน์ และภาพยนตร์ โดยมากได้รับบทร้ายและแต่งกายวาบหวิว ทว่าเธอห่างหายจากวงการบันเทิงเมื่อ พ.ศ. 2548 เป็นต้นมา หลังการสมรสกับอดีตสามี และมีข่าววิวาทกับเฮเลน นิมา นางแบบรุ่นน้อง เธอย้ายไปใช้ชีวิตในประเทศสิงคโปร์ และไม่สามารถรับงานแสดงในประเทศไทยได้ เพราะถูกอดีตสามีทำร้ายจนแขนหัก

การหย่าร้างสิ้นสุดลง โยโกะต้องเผชิญกับอาการป่วยรุมเร้าหลายโรคและมีสุขภาพไม่แข็งแรง เธอป่วยด้วยโรคไทรอยด์ และโรคปลอกมัยอีลินหุ้มเส้นประสาทส่วนปลายลอกตัว จากการอักเสบเรื้อรัง (Chronic Inflammatory Demyelinating Polyneuropathy) ซึ่งมีผลทำให้ความทรงจำของเธอหายไป ทั้งยังส่งผลทำให้เธอพูดได้ช้าและติดขัด นอกจากนี้ยังมีปัญหาจากพิษศัลยกรรมทำให้พูดได้ลำบาก หลังได้รับการรักษาจนมีสุขภาพดีขึ้น เธอได้ผันตัวเป็นหมอดูไพ่พยากรณ์

โยโกะกล่าวว่ายังไม่แน่ใจว่าจะรับงานถ่ายแบบวาบหวิวหรือไม่

 ผลงานการแสดง 
 ภาพยนตร์ 

| 2546
| ไฟบาป
|
|-
| 2547
| สัตว์สาวคงกระพัน 2
|
|-
| 2553
| ​ผู้หญิง 5 บาป 2​ 
| แม่ของแบ๋ม
|-
| 2557
| ​ห้อง/หลอก/หลอน​ 
| ยี่สุ่น
|}

 ละคร 
 ปี พ.ศ.  เรื่อง  รับบท  ออกอากาศ 2537 แม่นาคพระโขนง ชมนาถ ช่อง 5 2538  ภูติพิศวาส บุหงาช่อง 7 ละครสั้นชุดปากกาทอง ตอน ภูติกาลี หนูดี ยอดตำรวจหญิง มรดกริษยา (ละครสั้น)ช่อง 3 2540 หวานใจ ซอสามสาย นางเอก ช่อง 5ระเบิดเถิดเทิง ตอน ปอบผีฟ้า...กว่า (รับเชิญ) ปอบผีฟ้า ยุพาช่อง 7 กระท่อมไม้ไผ่ หลี่อิง 2541 เถ้ากุหลาบผัวรสมะนาวชไมพรช่อง 5  2542 ดอกรักบานหลังฝนช่อง 3 2544 พี่เลี้ยงกึ่งสำเร็จรูป รักสลับขั้ว ตะวันตัดบูรพา เจิมฉัตรช่อง 5 วัยร้ายไฮสคูล วิลาวัลย์ช่อง 3 2545 วัยร้าย Freshy ผีขี้เหงาช่อง 7 2554 นางฟ้ามาเฟีย มาม่าซัง 2566 ทีมรักนักหลอก ปูเป้เน็ตฟลิกซ์

 อ้างอิง 

หมวดหมู่:นางแบบไทย
หมวดหมู่:นักแสดงหญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:ชาวไทยเชื้อสายญี่ปุ่น
หมวดหมู่:ชาวญี่ปุ่นเชื้อสายไทย
หมวดหมู่:พุทธศาสนิกชนชาวไทย
หมวดหมู่:บุคคลจากเขตคันนายาว